Марат Зейноллаұлы Молдахметов

Марат Зейноллаұлы Молдахметов (1957 жылы 10 қараша, Солтүстік Қазақстан облысы Мағжан Жұмабаев ауданы Чистов ауылында туған) – химия ғылымдарының докторы (2003). Шымкент қаласындағы Қазақ химия-технология институтын (1979), Мәскеу химия-технология институтының аспирантурасын (1985) бітірген. Қарағанды қаласындағы Қазақстан Ғылым Академиясының Органикалық синтез және көмір химиясы институтында кіші, аға ғылыми қызметкер (1986–90), лаборатория меңгерушісі (1990–93), Алматы қаласындағы экономика-техника лицей-колледж институтының директоры (1993–96), Ресей – Қазақстан гуманитарлық институтінің Астана қаласындағы бөлімшесінің проректоры (1999–2003) қызметтерін атқарды. 2003 жылдан Петропавл бизнес және басқару институтының ректоры. Негізгі ғылыми еңбектері электрхимия, органикалық қосылыстардың электр катализі мәселелеріне арналған. 40-тан астам ғылыми жарияланымның, оның ішінде 3 монографияның авторы.Қазақ энциклопедиясы
Сілтемелер
Ғылым
Ресей – Қазақстан гуманитарлық институті

Дереккөздер

Санат:Ғылым